સૂત્રોનું માનવું છે કે વાઘ લોહી ચાખી જાય અને આદમખોર બને તે પહેલાં આ કિસ્સામાં મિડિયા સામે ગુનો દાખલ કરવાનો આદેશ આપનાર અધિકારીની સામે વળતા પગલા લઇ શકાય કે કેમ તે અંગે પણ વિચારણા મિડિયામાં ચાલી રહી છે. એક તરફ સુપ્રિમ કોર્ટ કહે છે કે પત્રકારે અહેવાલમાં કોઇ ભૂલ કરી હોય તો પણ નેતાઓએ પ્રેસને આઝાદી આપવી જોઇએ. ત્યારે આધાર ડેટા લીકમાં પુરાવા સાથે લખનારની સામે સરકારના ઇશારે ગુનો નોંધાય તે કેવું વિચિત્ર કહેવાય. આવા કિસ્સા, સૂત્રોના મતે સરકાર કે તેમાં બેઠેલા કોઇ દ્વારા શું કોઇ પ્રયોગના રૂપે થાય છે? કોણ એવા પ્રયોગ કરવા માંગે છે કે આવો કેસ કર્યા બાદ તેના કેવા પ્રત્યાઘાત જોવા માંગે છે…આ એક ખતરનાક બાબત છે. જો એવું જ ચાલશે તો હવે પછા જે કોઇ સરકારની ભૂલો કે કૌભાંડો બહાર પાડશે તો તેની સામે જ કેસ થાય તો નવાઇ નહીં. સંદેશો સાફ છે કે સરકાર કાંઇપણ કરે, સરકારમાં કોઇપણ ડેટા લીક થાય કે ગેરરીતિ થાય પ્રેસ ખામોશ રહે….! (જી.એન.એસ.)